hotchpotch/miracl-hf-unified huggingface dataset:
জই
জই হচ্ছে এক ধরণের খাদ্যশস্য যা জই গাছের বীজ থেকে পাওয়া যায়। প্রাণীর খাদ্য হিসেবে জইয়ের বহুল ব্যবহার রয়েছে এবং এটা মানুষের খাওয়ার জন্য উপযোগী। জইয়ে উচ্চ পুষ্টিমান রয়েছে এবং নিয়মিত খেলে রক্তের কোলেস্টেরল কমে।
জইয়ে বিদ্যমান আভেনিস ( গমে বিদ্যমান গিলাডিন প্রোটিনের অনুরূপ) কিছু লোকের ক্ষেত্রে সেলিয়াক রোগ ছড়াতে । এছাড়া জই প্রায়শই যব, গম ইত্যাদি আঠালো শষ্য দ্বারা মিশ্রিত হয়ে যায়।
আভিনা স্যাটিভার বন্য পূর্বপুরুষ হচ্ছে আভিনা স্টেরিলিস। জিনতাত্ত্বিক প্রমাণে দেখা যায় আভিনা স্টেরিলিস নিকট প্রাচ্যের উর্বর ভূমিতে জন্মাত। অন্যদিকে চাষযোগ্য জইয়ের আবির্ভাব ঘটে নিকট প্রাচ্য থেকে অনেক দূরে ব্রোঞ্জ যুগের ইউরোপে। জই, রাই এদেরকে দ্বিতীয় শস্য বলা হয়। কারণ এদেরকে প্রায়শই গম, বার্লির মত প্রাথমিক শষ্যের আগাছা থেকে পাওয়া যেত। জই পশ্চিমদিকের শীতল আদ্র অঞ্চলে ছড়িয়ে পড়ে।
জই নাতিশীতোষ্ণ অঞ্চলে ভালো জন্মে। তাদের কম গ্রীষ্ম তাপমাত্রার দরকার হয় এবং গম, বার্লি, রাই ইত্যাদি খাদ্যশস্যের তুলনায় এদের বৃষ্টি সহ্যের ক্ষমতা বেশী। তাই শীতল, আদ্র গ্রীষ্ম অঞ্চল যেমন উত্তর পশ্চিম ইউরোপ এবং আইসল্যান্ডের মত অঞ্চলে এরা ভালো জন্মে। জই বর্ষজীবী গাছ এবং এদেরকে শরৎ বা গ্রীষ্মে চাষ করা যায়। 
২০১৪ সালে বিশ্বে সর্বমোট ২২.৭ মিলিয়ন টন জই উৎপাদিত হয়। রাশিয়া ৫.৩ মিলিয়ন টন জই উৎপাদন করে। মোট ২৩% জই উৎপাদন করে রাশিয়া শীর্ষস্থান দখল করে। অন্যান্য উল্লেখযোগ্য দেশগুলো হচ্ছে কানাডা, পোল্যান্ড ও অস্ট্রেলিয়া
খাবার হিসেবে জইয়ের বিবিধ ব্যবহার আছে। সাধারণত জই ভেঙে ওটমিল বা জইখাদ্য এবং গুড়ো করে জইয়ের ময়দা তৈরি করা হয়। পরিজ তৈরিতে জই ব্যবহার করা হয়। এছাড়া বিভিন্ন বেকারিজাত খাদ্য যেমন জইয়ের রুটি, পিঠা, বিস্কুট তৈরিতে জই ব্যবহার করা হয়।
জইয়ের রুটি প্রথম তৈরি করা হয় ব্রিটেনে এবং সেখানে ১৮৯৯ সালে জইয়ের রুটি তৈরির কারখানা স্থাপিত হয়। স্কটল্যান্ডের জাতীয় খাদ্য তালিকায় এখনো জই গুরুত্বপূর্ণ স্থান দখল করে আছে।
সিরাজুর রহমান (সাংবাদিক)
আ ন ম সিরাজুর রহমান (১৯৩৪ - ১ জুন ২০১৫) ছিলেন একজন বাংলাদেশে জন্মগ্রহণকারী ব্রিটিশ সাংবাদিক ও সম্প্রচারকারী। ১৯৬০ থেকে ১৯৯৪ সাল পর্যন্ত তিনি বিবিসি ওয়ার্ল্ড সার্ভিসে কাজ করেন এবং বিবিসি বাংলার উপ-প্রধান পদ থেকে অবসরে যান। অবসর পরবর্তী সময়ে তিনি বিভিন্ন সংবাদপত্রে কলাম লিখতেন। সাংবাদিকতায় অনন্য অবদানের জন্য বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
রহমান ১৯৩৪ সালে তৎকালীন বেঙ্গল প্রেসিডেন্সির (বর্তমান বাংলাদেশ) নোয়াখালী জেলায় জন্মগ্রহণ করেন। তার পিতা মাওলানা হাবিবুর রহমান ছিলেন কলকাতার আলিয়া মাদ্রাসার শিক্ষক এবং পণ্ডিত। সিরাজুর তাঁর শৈশবে বেশিরভাগ সময় কাটান কলকাতায়। তিনি ১৯৪৭ সালে কলকাতা মিত্র ইনস্টিটিউশন স্কুল থেকে মেট্রিকুলেশন পাস করেন। তিনি মুকুলের মাহফিল ইয়ুথ অর্গানাইজেশনের সাথে সক্রিয়ভাবে জড়িত ছিলেন। কলকাতার "দৈনিক আজাদ", "নবযুগ", ও "সাপ্তাহিক মিল্লাত"-এর কিশোর পাতায় তার রচিত নিবন্ধ এবং ছোট গল্প প্রকাশিত হত। এছাড়া তিনি অল ইন্ডিয়া রেডিওর অনুষ্ঠানসমূহে নিয়মিত অংশগ্রহণ করতেন।
১৯৪৭ সালে ভারত বিভাগের পর রহমান ঢাকা চলে আসেন এবং ঢাকা কলেজে ভর্তি হন। তিনি ১৯৪৮ সাল থেকে শুরু হওয়া বাংলা ভাষা আন্দোলনে সক্রিয়ভাবে জড়িত ছিলেন। তিনি ঢাকা কলেজ থেকে ঢাকা বিশ্ববিদ্যালয় ছাত্র সংগ্রাম পরিষদের সাথে সমন্বয়কারী হিসেবে নির্বাচিত হন।
রহমান সাংবাদিক হিসেবে তার কর্মজীবন শুরু করেন। তিনি "অর্ধসাপ্তাহিক পাকিস্তান", "দৈনিক জিন্দেগী", "দৈনিক ইনসাফ" এবং "দৈনিক মিল্লাত"-এর সংবাদ বিভাগে কর্মরত ছিলেন। ১৯৫৩ সালের জানুয়ারি মাসে তিনি ঢাকাস্ত ব্রিটিশ ইনফরমেশন সার্ভিসে সম্পাদক পদে নিযুক্ত হন। তার নেতৃত্বে ১২ জন সাংবাদিকসহ প্রেসের আকার বর্ধিত হয়। এই সময়ে তিনি দ্বিভাষী সংবাদ বুলেটিন "পাক্ষিক ব্রিটিশ দর্পণ" এবং ম্যাগাজিন "আজকের কমনওয়েলথ" এর সম্পাদক ছিলেন। ১৯৫৪ থেকে ১৯৫৯ সাল পর্যন্ত তিনি দৈনিক ইত্তেফাকের খণ্ডকালীন উপসম্পাদক হিসেবেও যুক্ত ছিলেন।
১৯৬০ সালের জানুয়ারি মাসে রহমান বিবিসি ওয়ার্ল্ড সার্ভিসের পূর্ব পাকিস্তান বিভাগে যোগ দেন। তিনি বাংলাদেশের স্বাধীনতা যুদ্ধ বিষয়ক সংবাদসমূহের আন্তর্জাতিক পরিবেশনার সমন্বয়ের দায়িত্ব পালন করেন। ১৯৯৪ সালের ফেব্রুয়ারিতে তিনি বিবিসিতে দীর্ঘ ৩৪ বছরের কর্মজীবন শেষে বিবিসি বাংলার উপ-প্রধান পদ থেকে অবসর গ্রহণ করেন। অবসরের পরে তিনি বিভিন্ন ইংরেজি ও বাংলা সংবাদপত্রে কলাম লিখতেন। ২০০৭ সালের মাঝামাঝি থেকে তিনি "দৈনিক নয়া দিগন্ত"-এ কলাম লিখতেন। কলাম লেখা ছাড়াও তিনি কিছু প্রবন্ধ ও অনুবাদ গ্রন্থ রচনা করেছেন।
রহমান সোফিয়া রহমানের সাথে বিবাহবন্ধনে আবদ্ধ হন। তাদের এক কন্যা সুজান রহমান এবং এক পুত্র স্বপন রহমান। তার দুজনেই তার পূর্বে মারা যান।
২০১৫ সালের ১ জুন সকাল ১১টায় তিনি লন্ডনের রয়েল ফ্রি হাসপাতালে মৃত্যুবরণ করেন। মৃত্যুর দুই মাস পূর্ব থেকে তিনি ফুসফুসের রোগ ও অন্যান্য জটিলতায় ভুগছিলেন।
সাংবাদিকতায় অসামান্য অবদানের জন্য ২০০২ সালে বাংলাদেশ সরকার তাঁকে একুশে পদকে ভূষিত করে। ২০০৪ সালে যুক্তরাজ্যে নিযুক্ত বাংলাদেশী হাই কমিশন বাংলাদেশের স্বাধীনতা যুদ্ধে অবদানের জন্য প্রদত্ত সম্মাননার ১৫ জনের মধ্যে তিনিও ছিলেন।
সাদেকা হালিম
অধ্যাপক ড. সাদেকা হালিম ঢাকা বিশ্ববিদ্যালয়ের অধ্যাপক এবং বিশ্ববিদ্যালয়ের সামাজিক বিজ্ঞান অনুষদের প্রথম নারী ডিন। তিনি বাংলাদেশের প্রথম নারী প্রধান তথ্য কমিশনার হিসেবে দায়িত্ব পালন করেছেন।
সাদেকা হালিমের বাবা অধ্যাপক ফজলুল হালিম চৌধুরী। তার পৈতৃক নিবাস কুমিল্লা জেলার চৌদ্দগ্রাম উপজেলার গুণবতী ইউনিয়নে। তিনি ১৯৭৬ থেকে ১৯৮৩ সময়ে ঢাকা বিশ্ববিদ্যালয়ের উপাচার্য ছিলেন।
সাদেকা হালিম ঢাকার উদয়ন বিদ্যালয় থেকে এসএসসি এবং হলিক্রস স্কুল অ্যান্ড কলেজ থেকে উচ্চ মাধ্যমিক পাশ করেন। পরবর্তীতে ঢাকা বিশ্ববিদ্যালয়ের সমাজ বিজ্ঞান বিভাগ থেকে প্রথম শ্রেণিতে দ্বিতীয় হয়ে স্নাতক এবং প্রথম শ্রেণিতে প্রথম হয়ে স্নাতকোত্তর সম্পন্ন করেন।
১৯৮৮ সালে ঢাকা বিশ্ববিদ্যালয়ের সমাজ বিজ্ঞান বিভাগে শিক্ষক হিসেবে নিয়োগ পান সাদেকা হালিম। পরবর্তীতে কমনওয়েলথ বৃত্তি নিয়ে কানাডার ম্যাকগিল ইউনিভার্সি থেকে দ্বিতীয়বার স্নাতকোত্তর ও পিএইচডি ডিগ্রি অর্জন করেন। এরপর তিনি কমনওয়েলথ স্টাফ ফেলোশিপ নিয়ে পোস্ট-ডক্টরেট সম্পন্ন করেন যুক্তরাজ্যের বাথ ইউনিভার্সিটি থেকে। ২০০৯ সালের জুলাই মাস থেকে ২০১৪ সালের জুন পর্যন্ত তথ্য কমিশনে প্রথম নারী তথ্য কমিশনার পদে দায়িত্ব পালন করেন তিনি। এছাড়া ২০০৪ থেকে ২০০৯ সাল পর্যন্ত ঢাকা বিশ্ববিদ্যালয়ের সিন্ডিকেট সদস্য হিসাবে দায়িত্ব পালন করেন এবং তিনি তিন মেয়াদে শিক্ষক সমিতির কার্যকরী পরিষদের সদস্য ও তিনবার সিনেট সদস্য ছিলেন। অধ্যাপক সাদেকা হালিম জাতীয় শিক্ষানীতি কমিটি-২০০৯ এর ১৮ জন বিশিষ্ট শিক্ষাবিদের কমিটিতে সদস্য ছিলেন। পেশাগত জীবনে সাদেকা হালিম অতিথি অধ্যাপক হিসেবে অস্ট্রিয়ার ভিয়েনার বকু বিশ্ববিদ্যালয়ে কাজ করেছেন। এছাড়া ঢাকা বিশ্ববিদ্যালয়ের উইমেন স্টাডিজ বিভাগ ও আয়ারল্যান্ডের বেলফাস্টের কুইন্স বিশ্ববিদ্যালয়ের হায়ার এডুকেশন লিংক প্রোগ্রামের অধীনে কুইন্স-এর ভিজিটিং ফেলো ছিলেন সাদেকা হালিম। জাতীয় ও আন্তর্জাতিক জার্নালে তার লেখা প্রায় ৫০টি গবেষণা নিবন্ধ প্রকাশিত হয়েছে। লিঙ্গ-সমতা, বন ও ভূমি, উন্নয়ন, আদিবাসী ইস্যু, মানবাধিকার এবং তথ্য অধিকার প্রভৃতি তার গবেষণার বিষয়।
সমকামিতা: একটি বৈজ্ঞানিক এবং সমাজ-মনস্তাত্ত্বিক অনুসন্ধান
সমকামিতা: একটি বৈজ্ঞানিক এবং সমাজ মনস্তাত্ত্বিক অনুসন্ধান হচ্ছে বাংলাদেশের বিজ্ঞানমনস্ক এবং প্রগতিবাদী লেখক অভিজিৎ রায় এর লেখা একটি গবেষণা এবং অনুসন্ধানমূলক বই। এই বইটির প্রথম সংস্করণ ঢাকার পুস্তক প্রকাশন সংস্থা 'শুদ্ধস্বর' থেকে ২০১০ সালে বের হয়। বইটিতে লেখক প্রমাণ করার চেষ্টা করেছেন যে সমকাম কোনো মনোবিকৃতি বা রোগ নয় এবং এটিকে অপরাধের আওতাভুক্ত করাও অনুচিৎ।
বইটির ভুমিকায় বলা হয়েছে যে সময় পাল্টানোর সাথে সাথে আমাদের সমাজের মানুষের মন-মানসিকতাও পাল্টাতে হবে, এরপর প্রথম অধ্যায়তে বোঝানো হয়েছে যে প্রকৃতির পরতে পরতে ছড়িয়ে রয়েছে সমকামিতা। বইটিতে মোট দশটি অধ্যায় আছে, এগুলো হলোঃ
কালেব ম্যাকল্লফ্লিন
কেলেব ম্যাকলাফলিন (ইংরেজি: Caleb McLaughlin, উচ্চারণ: "কেই্‌লেব ম্যাক্‌লাফ্‌লিন"; জন্ম: অক্টোবর ১৩, ২০০১) একজন মার্কিন অভিনেতা। তিনি মার্কিন যুক্তরাষ্ট্রের নিউ ইয়র্ক শহরের ব্রডওয়ে থিয়েটারের গীতিনাট্য "দ্য লায়ন কিং" এ কিশোর সিম্বা চরিত্রে অভিনয় করার মাধ্যমে তার অভিনয় জীবন শুরু করেন। ২০১৬ সাল থেকে তিনি মার্কিন সম্প্রচার ভিত্তিক প্রতিষ্ঠান নেটফ্লিক্স এর কল্পবিজ্ঞান দৃশ্যকাব্য সমৃদ্ধ ধারাবাহিক "স্ট্রেঞ্জার থিংস" এ "লুকাস সিনক্লেয়ার" ভূমিকায় অভিনয় করছেন। এক বিবৃতিতে নিশ্চিত করা হয় যে, তিনি নাটকটির দ্বিতীয় মৌসুমে প্রত্যাবর্তন করছেন। ২০১৭ সালে ম্যাকলাফলিন মার্কিন টেলিভিশন চ্যানেল বেট এ প্রচারিত ৩ খণ্ড বিশিষ্ঠ মিনি ধারাবাহিক "দ্য নিউ এডিসন স্টোরিতে" রিকি বেল চরিত্রে অভিনয় করেন।
ম্যাকলাফলিনমার্কিন যুক্তরাষ্ট্রের নিউ ইয়র্ক রাজ্যের কার্মেল নামক স্থানে বেড়ে ওঠেন, এটি মূলত নিউ ইয়র্ক রাজ্যের উপকণ্ঠে অবস্থিত একটি ছোট শহর। তিনি প্রথমে "কেন্ট প্রাইমারি স্কুল" এবং পরবর্তীতে জর্জ ফিশার মিডল স্কুল এ এক বছর পড়াশোনা করেন। পঞ্চম গ্রেডের পর ম্যাকল্লফ্লিন নিউ ইয়র্ক শহরে চলে আসেন। তিনি নিউ নিউ ইয়র্কের কার্মেলে অবস্থিত "হ্যাপি ফিট ড্যান্স স্কুল" এ নৃত্য বিষয়ে এক বছর পড়াশোনা করেন, এবং পরবর্তীতে তিনি "দ্য লায়ন কিং" এর সাবেক প্রযোজক অাব্রে লিঞ্চের অধীনে নিউ ইয়র্ক শহরে অবস্থিত দ্য হার্লেম স্কুল অব আর্টস এ পড়াশোনা চালিয়ে যান।
বাংলাদেশের ভূতত্ব
বাংলাদেশের ভূতত্ত্ব দেশটির অবস্থান দ্বারা প্রভাবিত। বাংলাদেশ মূলত একটি নদীমাতৃক দেশ। বঙ্গোপসাগরের উত্তরে গঙ্গা এবং ব্রহ্মপুত্র নদী দ্বারা গঠিত বদ্বীপের দুই-তৃতীয়াংশ নিয়ে এই অঞ্চল গঠিত। এই অঞ্চলের উত্তর-পশ্চিমে প্রাচীন পলল দ্বারা গঠিত ছোট কিন্তু কিছুটা উঁচু দুটি এলাকা রয়েছে যা বরেন্দ্র ভূমি এবং মধুপুর ট্র্যাক্ট নামে পরিচিত। অপরদিকে পূর্বাঞ্চলের সীমান্ত এলাকায় টারশিয়ারি যুগে সৃষ্ট ভাঁজ পর্বত শ্রেণী পরিলক্ষিত হয়।
ভূতাত্ত্বিক গঠনের দিক থেকে বাংলাদেশকে মূলত দুইটি প্রধান ভাগে ভাগ করা হয়। এই দুইটি ভাগকে বিভক্তকারী মধ্যবর্তী সরু অঞ্চলকে হিঞ্জ জোন বলা হয়।
প্রাক ক্যামব্রিয়ান ভারতীয় প্লাটফর্মটি বাংলাদেশের রংপুর, দিনাজপুর, বগুড়া, রাজশাহী এবং পাবনা অঞ্চল বরাবর বিস্তৃত। ভূগঠনের দিন থেকে অঞ্চলটি অপেক্ষাকৃত স্থিতিশীল। ফলে এর উপরে সৃষ্ট পাললিক শিলা স্তরের পুরুত্ব তুলনামূলক ভাবে অনেক কম। এই ভিত শিলার উপরে পলল মৃত্তিকার পুরুত্ব সর্বনিম্ন প্রায় ১৩০ মিটার এবং এই পললের পুরুত্ব ক্রমাগতভাবে দক্ষিন পূর্ব দিকে বৃদ্ধি পেয়েছে। এই অঞ্চলটি দক্ষিনে হিঞ্জ জোন এবং উত্তরে সাব হিমালয়ান ফোরডীপ দিয়ে সীমাবদ্ধ। প্রাক-ক্যামব্রিয়ান ভারতীয় প্লাটফর্ম অঞ্চলটি রংপুর স্যাডল বা দিনাজপুর শিল্ড এবং বগুড়া সেলফ এই দুই ভাগে বিভক্ত।
বাংলাদেশে হিঞ্জ জোনের দক্ষিন ও পূর্বাংশে জিওসিনক্লাইন লক্ষ্য করা যায়। সাধারন ভাবে ধারণা করা হয় অতীতে কোন ভূতাত্ত্বিক সময়কালে ভূ-আলোড়নের মাধ্যমে ভাঁজ পর্বত সৃষ্টির সময় বেসিন বা জিওসিনক্লাইন সৃষ্টি হয়েছে। এই অঞ্চলের প্রধান বৈশিষ্ট্য হলো এখানে পাললিক শিলা স্তরের পুরুত্ব তুলনামূলক ভাবে অনেক বেশি, যা সাধারণত ১২ থে ২০ কিলোমিটারেরও বেশি পুরু। এই অঞ্ছলের আর একটি উল্লেখযোগ্য বৈশিষ্ট্য হলো, এই বেসিন অঞ্চলে পাললিক শিলাস্তরের নিচে মহাদেশীয় ভিত শিলার পরিবর্তে মহাসাগরীয় ভিত শিলা উপস্থিত। ধারণা করা হয় এ অঞ্ছলে পাললিক শিলাস্তরের নিচে কিছু ক্রিটেশাস যুগের শিলাস্ত্র রয়েছে। বেসিন বা জিওসিনক্লাইন অঞ্চলকে ফোরডিপ অঞ্ছল এবং ফোল্ড বেল্ট অঞ্চল নামের আরো দুটি উপভাগে ভাগ করা হয়।
পোর্ট রোড, কোল্লম
কোল্লাম পোর্ট রোড (মালেয়ালম: കൊല്ലം പോര്ട്ട് റോഡ്) বা পোর্ট রোড, কোল্লাম ভারতের কোল্লাম শহরে চার লেন বিশিষ্ট সড়ক। ২.৮-কিলোমিটার দীর্ঘ (১.৭ মাইল) সড়কটি কোলম সৈকতের মাধ্যমে কোচুপিলামোডির ঐতিহাসিক কল্লম বন্দরকে (কোল্লাম পোর্ট) এবং ভ্যাডিকে যুক্ত করে। 
কোল্লাম শহরের সাথে শতাব্দী-প্রাচীন পোর্ট অফ কুইন সংযোগ স্থাপনের জন্য চারটি লেন রাস্তা নির্মাণের একটি বিস্তারিত পরিকল্পনার কথা বলেন প্রথমে পি. কে. গুরুদাসান, ২০০৭ সালে কেরালার তৎকালীন শ্রম মন্ত্রী।ভি. এস. অচুননানন্দ এলডিএফ ২০০৯-২০১০ সালের কেরালার বাজেটে তহবিল অনুমোদন করেছে, কচুপিলমোওডু ব্রিজের রাস্তা থেকে ৭১.৫ সেন্টের বেশি জমি বেসরকারি দপ্তর থেকে পোর্ট সড়কে নেওয়া হয় এবং অনুমোদন করা হয় রাস্তা নির্মাণ কাজের জন্য ২.৩৪ কোটি টাকা। ১৬ ফেব্রুয়ারী ২০১৬ তারিখে, এই সড়কের নির্মাণের জন্য স্থানান্তর করা হয় এবং ৩১ ডিসেম্বর ২০১৩ তারিখে কাজটি সম্পন্ন হয়। এই সড়ক উদ্বোধন করেন কেরালা বন্দর মন্ত্রী কাদ্ননাপল্লী রামচন্দ্রন ১৯ শে সেপ্টেম্বর ২০১৭ তারিখে।
২০১০ সালে ভাডি ও কোলম পোর্টের মধ্যে প্রথম রাস্তাটি সম্পন্ন হয়েছে। দ্বিতীয় ধাপের মোট আনুমানিক ব্যয় প্রকল্প ১৩.৫২ কোটি টাকা।
বাংলাদেশী জাতীয়তাবাদ
বাংলাদেশী জাতীয়তাবাদ হলো বাংলাদেশের সাবেক রাষ্ট্রপতি জিয়াউর রহমান কর্তৃক প্রচারিত একটি মতাদর্শ। ১৯৭০ এর দশকের শেষের দিকে এই মতাদর্শটি উত্থাপিত হয় এবং এই মতবাদটি বাংলাদেশের অন্যতম প্রধান রাজনৈতিক দল বাংলাদেশ জাতীয়তাবাদী দল (বিএনপি)'র প্রাতিষ্ঠানিক ভিত্তি।
ঔপনিবেশিক আমলে ব্রিটিশদের বিরুদ্ধে ঔপনিবেশিকতা বিরোধী আন্দোলনের সময় হতেই এদেশে জাতীয়তাবাদের চর্চা পরিলক্ষিত হয়। এর পরে খুব শীঘ্রই ধর্মীয় জাতীয়তাবাদের একটি ধারণা উত্থান লাভ করে, যা পরবর্তীতে জাতিগত জাতীয়তাবাদে রূপান্তরিত হয়। ১৯৭১ সালে বাংলাদেশের স্বাধীনতা যুদ্ধের পরে জিয়াউর রহমানের মতো নেতৃবৃন্দ বাংলাদেশী জাতীয়তাবাদ মতাদর্শটির প্রচার শুরু করেন। যা মূলত বাংলাদেশের সীমানার মধ্যে বসবাসকারী বাংলাদেশীদের আত্মিক বন্ধনের ওপরে ভিত্তি করে গড়ে ওঠে।
১৭৫৭ সালে বাংলা-বিহার-উড়িষ্যার শেষ স্বাধীন নবাব সিরাজউদ্দৌলা ইংরেজ ষড়যন্ত্রের কাছে পরাজিত হলে বাংলা তাঁর স্বাধীন হারায়। মূলত তখন থেকে বাংলার মানুষের জাতীয়তাবাদী চেতনার উদ্ভব হয়।
তখন ইংরেজদের সাথে হিন্দুদের ঘনিষ্ঠতা ও বাংলার সাধারন প্রজাদের (বিশেষত মুসলমান) উপর হিন্দু জমিদারদের অত্যাচারের কারণে বাংলার মুসলমানদের মাঝে মুসলিম জাতীয়তাবাদী চেতনার উন্মেষ ঘটে। পরবর্তীতে বাংলার মুসলমানরা নিজেদের অধিকার রক্ষার্থে বঙ্গভঙ্গ আন্দোলন করে এবং বৃটিশরা বাংলাকে ভাগ মুসলমানদের জন্য পুর্ববঙ্গ এবং হিন্দুদের জন্য পশ্চিমবঙ্গ প্রদেশ গঠন করে। এটি বাংলার মুসলিমদের জাতীয়তাবাদী চেতনার প্রথম আনুষ্ঠানিক ভিত্তি। কিন্তু হিন্দু দাবীর ফলে বৃটিশরা বঙ্গভঙ্গ রদ করে। পরবর্তীতে বৃটিশ শাসনের সমাপ্তি লগ্নে পুর্ববঙ্গকে মুসলিম সংখ্যাগরিষ্ঠ পাকিস্তান এবং পশ্চিমবঙ্গকে হিন্দু সংখ্যাগরিষ্ঠ ভারতের অন্তভূক্ত করে। কিন্তু পূর্ববঙ্গের সাথে পাকিস্তানের অপর অংশটির ভৌগলিক দুরত্ব এবং সাংস্কৃতিক বৈপরীত্য এবং পুর্ববঙ্গের মানুষের উপর পশ্চিম পাকিস্তানের শাসকদের অত্যাচারের ফলে পুর্ববঙ্গ তথা বাংলাদেশের মানুষের মধ্যে মুসলিম জাতীয়তাবাদ এবং বাঙ্গালী জাতীয়তাবাদের সংমিশ্রণে পুর্নাঙ্গ ভৌগলিক জাতীয়তাবাদের অভ্যূদয় হয়। এটিই মুলত বাংলাদেশী জাতীয়তাবাদ।
১৯৬৫ সালের ভারত-পাকিস্তান যুদ্ধের সময় বাংলাদেশের (তৎকালীন পুর্ব পাকিস্তান) উপর ভারতের আক্রমনের সম্ভাবনা এবং এ বিষয়ে পাকিস্তান সরকারের অবহেলার কারণে ভারত ও পাকিস্তান উভয় রাষ্ট্রে উপর বিক্ষুব্ধ বাংলাদেশের মানুষের মধ্যে বাংলাদেশী জাতীয়বাদের সূত্রপাত হয়।
পরবর্তীতে বাংলাদেশের সাবেক রাষ্ট্রপতি জিয়াউর রহমান (যিনি ভারত ও পাকিস্তান উভয় রাষ্ট্রের সাথে বীরত্বের সাথে যুদ্ধ করেছিলেন) বাংলাদেশী জাতীয়বাদ আনুষ্ঠনিক সূত্রপাত করেন।
বাংলাদেশ রাষ্ট্র কেন্দ্র করেই বাংলাদেশী জাতীয়তাবাদের উদ্ভব । বাংলাদেশ যেহেতু মুসলিম রাষ্ট্র তাই বাংলাদেশী জাতীয়তাবাদের মূল ভিত্তি হলো ইসলামী মূল্যবোধ ও রাষ্ট্রীয় ভূখন্ডের সার্বভৌমত্ব।
জাতীয়তাবাদের বহিঃপ্রকাশ হলো দেশপ্রেম। ইসলামী শরীয়াহ অনুযায়ী দেশপ্রেম একটি ইবাদত। এজন্য বলা হয় ইসলাম ও বাংলাদেশী জাতীয়তাবাদ সমমুখী।
বাংলাদেশ জাতীয়তাবাদী দল (বিএনপি)
জাতীয় পার্টি
লিবারেল ডেমোক্র্যাটিক পার্টি (এলডিপি)
জাতীয় পার্টি (কাজী জাফর)
বাংলাদেশ জাতীয় পার্টি (বিজেপি)
জাতীয় পার্টি (জেপি)
বাংলাদেশ জাতীয় পার্টি
বিকল্পধারা বাংলাদেশ
বাংলাদেশ কল্যাণ পার্টি
জাতীয় গণতান্ত্রিক পার্টি (জাগপা)
ন্যাশনাল পিপলস পার্টি (এনপিপি)
জাতীয়তাবাদী গণতান্ত্রিক আন্দোলন-এনডিএম
বাংলাদেল লেবার পার্টি
ডেমোক্রেটিক লীগ
ন্যাশনাল ডেমোক্রেটিক পার্টি (এনডিপি)
নারিকেল তেল
নারিকেল তেল বা নারিকেল তৈল হচ্ছে এক ধরণের তেল যা নারিকেল গাছ থেকে সংগৃহীত নারিকেলের শাঁস থেকে নিষ্কাশন করা হয়। নারিকেল তেলের বিবিধ ব্যবহার রয়েছে। উচ্চ সম্পৃক্ত চর্বি উপাদানের কারণে এটা ধীরে ধীরে জারিত হয় এবং র‍্যান্সিডফিকেশান প্রতিরোধী হওয়ায় ২৪ °সে (৭৫ °ফা) তাপমাত্রায় ছয় মাস পর্যন্ত নষ্ট না হয়ে টিকে থাকে।
উচ্চমাত্রার সম্পৃক্ত চর্বির কারণে বিশ্ব স্বাস্থ্য সংস্থা, মার্কিন যুক্তরাষ্ট্রের স্বাস্থ্য ও মানব সেবা অধিদপ্তর, যুক্তরাষ্ট্রের ফুড অ্যান্ড ড্রাগ অ্যাডমিনিস্ট্রেশন, আমেরিকান হার্ট এসোসিয়েশন, আমেরিকান ডায়েটিক এসোসিয়েশন, ব্রিটিশ ন্যাশনাল হেল্থ সার্ভিস, ব্রিটিশ পুষ্টি ফাউন্ডেশন এবং কানাডার পুষ্টিবিদগণ নারিকেল তেল খাওয়া কমানো বা পরিহার করার পরামর্শ দিয়েছে।
শুকনো বা কাঁচা উভয় অবস্থা থেকে নারিকেল তেল নিষ্কাশন করা হয়।
শুকনো প্রক্রিয়ায় নারিকেল শাঁস প্রথমে বীজ থেকে তুলে কেটে টুকরো করে সূর্যালোক, আগুনের উত্তাপে শুকানো হয়। এই শুকনো শাঁসকে ঘানিতে পিষে বা দ্রাবকে ডুবিয়ে তেল আলাদা করা হয়। তেলের সংগে উপজাত হিসেবে উচ্চ প্রোটিন যুক্ত খৈল পাওয়া যায়। খৈল মানুষের খাওয়ার জন্য উপযোগী নয়। খৈল থেকে প্রোটিন আহরণের কোন উপায় নেই। খৈল পশু, মৎস্য খাদ্য, সার ইত্যাদি হিসেবে ব্যবহার করা হয়।
ভেজা প্রক্রিয়ায় শুকনো নারিকেলের শাঁসের বদলে কাঁচা নারিকেল ব্যবহার করা হয়। নারিকেলের প্রোটিন তেল ও পানি দ্বারা একটা ইমালশান তৈরি করে। এই ইমালশান ভেঙে তেল আহরণ করতে হয় যা কিছুটা ঝামেলাপূর্ণ। দীর্ঘ ফুটানোর মাধ্যমে এটা করা হয়। কিন্তু এর ফলে অনেক সময় তেলের বর্ণ নষ্ট হয়ে যায় এবং এটা লাভজনক প্রক্রিয়া নয়।
ভালোমানের নারিকেল থেকে ভালো তেল পাওয়া যায়। ২ থেকে ২০ মাস বয়সের নারিকেল সংগ্রহ করা হয়। অপরিপক্ব নারকেল বীজ থেকে তেল উৎপাদন খুবই ঝামেলাপূর্ণ এবং ভালো ফল পাওয়া যায় না।
নারকেল তেলের ৯৯% ফ্যাট যার প্রধান অংশই সম্পৃক্ত চর্বি। ১০০ গ্রাম নারকেল তেলে ৮৯০ ক্যালোরি পাওয়া যায়। সম্পৃক্ত চর্বির অর্ধেকটা হচ্ছে লরিক এসিড। অন্যান্য স্যাচুরেটেড ফ্যাটের মধ্যে থাকে মাইরিস্টোলেইক এসিড ও পামিটোলেইক এসিড। মোট ফ্যাটের ৮২% স্যাচুরেটেড ফ্যাট, ৬% মনোস্যাচুরেটেড ফ্যাট এবং ২% পলস্যাচুরেটেড ফ্যাট। নারিকেল তেলে ফাইটোস্টেরল থাকে।
সুপারসনিক গতি
সুপারসনিক গতি হলো শব্দের চেয়েও দ্রুত কোনো বস্তুর যাওয়ার গতি। অর্থাৎ শব্দ যে গতিতে যায় তারচেয়েও দ্রুততর গতিকে সুপারসনিক গতি বলে।
বিংশ শতাব্দীর শুরুতে "সুপারসনিক" শব্দটি বিশেষণ হিসেবে শব্দের চেয়েও বেশী কম্পনের জিনিস বোঝাতে ব্যবহৃত হতো। বর্তমানে তার পরিবর্তে "আল্ট্রাসনিক" শব্দটি ব্যবহৃত হয়।
বুলহুইপকে মানবসৃষ্ট প্রথম যান হিসেবে মনে করা হয় যা শব্দের গতির প্রতিবন্ধকতা ভাঙতে পেরেছে। মূলত এর মধ্য দিয়ে প্রবাহিত তরঙ্গই একে সুপারসনিক গতি লাভ করতে সক্ষম করেছে।
দুর্গাদাস চট্টোপাধ্যায়
দুর্গাদাস চট্টোপাধ্যায় (মে ১৮৯৯ - মে ১৯৩১) ছিলেন একজন বাঙালি ব্রিটিশ বিরোধী স্বাধীনতা আন্দোলনকারী ও গান্ধীবাদী কর্মী।
দুর্গাদাসের পিতা রাখালদাস প্রেসিডেন্সি ম্যাজিস্ট্রেট হলেও তিনি স্বাধীনতা আন্দোলনে সক্রিয় ভূমিকা নিয়েছিলেন। তার অগ্রজ মৃত্যুঞ্জয় চট্টোপাধ্যায়ও ছিলেন দেশপ্রেমিক ব্যক্তি। কলকাতা বিশ্ববিদ্যালয়ে এম.এ পড়ার সময় মহাত্মা গাঁধীর ডাকে সাড়া দিয়ে অসহযোগ আন্দোলনে যোগ দেন দুর্গাদাস। এই আন্দোলনের সূত্রে প্রফুল্লচন্দ্র সেন (পরে পশ্চিমবঙ্গের মুখ্যমন্ত্রী হন) প্রমুখ কয়েকজন সহকর্মীর সাথে হুগলী জেলায় আসেন। বিপ্লবী ভূপতি মজুমদারের সাথে পরিচয় হওয়ার পর তিনি গোপনে বিপ্লবী কাজকর্মে যুক্ত হন। হুগলী বিদ্যামন্দিরের প্রধান শিক্ষক রূপে কাজ কর‍তেন। ছাত্রদের কাছে দুর্গাদাস ছিলেন ঋষিতুল্য ব্যক্তি। দেশ স্বাধীন না হলে জামা জুতো পরবেননা এই সংকল্প নিয়ে চলতেন। তার কয়েকবার কারাদণ্ড হয় ও বারংবার পুলিশি নির্যাতনের শিকার হন।
১৯৩১ সালের মে মাসে হুগলী জেলে থাকাকালীন মারা যান দুর্গাদাস চট্টোপাধ্যায়।
ব্রান্সবি কুপার
ব্রান্সবি বিউচ্যাম্প কুপার (; জন্ম: ১৫ মার্চ, ১৮৪৪ - মৃত্যু: ৭ আগস্ট, ১৯১৪) ব্রিটিশ ভারতের ঢাকায় (বর্তমান: বাংলাদেশ) জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। প্রথম ভারত উপমহাদেশীয় বংশোদ্ভূত ক্রিকেটার হিসেবে টেস্ট ক্রিকেটে অংশ নিয়েছেন। ১৮৭৬-৭৭ মৌসুমে মেলবোর্নে অনুষ্ঠিত ইতিহাসের প্রথম টেস্ট খেলায় তাঁর অংশগ্রহণ ছিল। দলে তিনি মূলতঃ ডানহাতি ব্যাটসম্যান ও উইকেট-রক্ষকের দায়িত্ব পালন করতেন ব্রান্সবি কুপার।
ইংল্যান্ডে কুপারের প্রথম-শ্রেণীর খেলোয়াড়ী জীবন শুরু হয়। রাগবি স্কুল, কেন্ট ও মিডলসেক্সের পক্ষে খেলেন। তরুণ ডব্লিউ. জি. গ্রেসের সাথে বেশ কয়েকবার বড়ধরনের জুটি গড়েন। শুরুতে তিনি মার্কিন যুক্তরাষ্ট্রে চলে যান। ১৮৬৯ সালে অস্ট্রেলিয়া গমন করেন। সেখানে আন্তঃঔপনিবেশিক খেলায় ভিক্টোরিয়া একাদশের সদস্য হন ও নিউ সাউথ ওয়েলসের বিপক্ষে খেলেন। ১৮৭৩ সালে গ্রেসের নেতৃত্বাধীন ইংরেজ দলের বিপক্ষে ভিক্টোরিয়া অষ্টাদশের অন্যতম সদস্য হন। ২৬৬ রানের মধ্যে তিনি ৮৪ রানের দায়িত্বশীল ইনিংস খেলেন। এতে ঔপনিবেশিক দলটি ইনিংস ও ২১ রানের ব্যবধানে জয় পায়।
ক্রিকেটের ইতিহাসের প্রথম টেস্ট খেলায় অনেকেই ধারণা করেছিলেন যে, কুপার হয়তোবা দলের অধিনায়কের দায়িত্ব পালন করবেন। তবে, ডেভ গ্রিগরিকে খেলোয়াড়েরা এ দায়িত্ব লাভের জন্য মনোনীত করে।
খেলোয়াড়ী জীবনের একমাত্র টেস্টে তিনি ১৫ ও ৩ রান করেন ও ২ ক্যাচ নেন। ১৮৭৮ সালে ইংল্যান্ড সফরের জন্য তাঁকে দলে নেয়া হয়নি।
সকল প্রথম-শ্রেণীর ক্রিকেট খেলায় অংশ নিয়ে ২০.৫১ গড়ে ১৬০০ রান করেন। ৪১ ক্যাচের পাশাপাশি ২০ স্ট্যাম্পিংয়ের সাথে নিজেকে যুক্ত করেন ব্রান্সবি কুপার।
৭ আগস্ট, ১৯১৪ তারিখে ৭০ বছর বয়সে ভিক্টোরিয়ার জিলং এলাকায় তাঁর দেহাবসান ঘটে। জিলং ইস্টার্ন সিমেট্রিতে তাঁকে সমাহিত করা হয়।
সংস্কৃতিতে স্বাধীনতা পুরস্কার
সংস্কৃতিতে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশের সংস্কৃতির বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রীপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই জয়নুল আবেদীন (মরণোত্তর) ও রুনা লায়লাকে “সংস্কৃতিতে স্বাধীনতা পুরস্কার” প্রদান করা হয়।
ভ্লাদিমির কোপেন
ভ্লাদিমির পিটার কোপেন (, "ভ্লাদিমির পেত্রোভিচ কিওপেন"; ৭ অক্টোবর ১৮৪৬ – ২২ জুন ১৯৪০) ছিলেন একজন রুশ-জার্মান ভূগোলবিদ, আবহাওয়াবিদ, জলবায়ুবিদ এবং উদ্ভিদ বিজ্ঞানী। সেন্ট পিটার্সবার্গে পড়াশোনা শেষ করে তিনি তার কর্মজীবনের অধিকাংশ সময় জার্মানি এবং অষ্ট্রিয়ায় অতিবাহিত করেন। বিজ্ঞানে তার উল্ল্যেখযোগ্য অবদান হলো জলবায়ুর শ্রেণীবিভাগ পদ্ধতি প্রণয়ন। তার জলবায়ুর শ্রেণিবিভাগটি কিছুটা পরিমার্জিত রূপে এখনো সাধারণভাবে ব্যবহৃত হয়। বিজ্ঞানের একাধিক শাখায় কোপেনের উল্ল্যেখযোগ্য অবদান রয়েছে।
ভ্লাদিমির কোপেন রাশিয়ার সেন্ট পিটার্সবার্গে জন্মগ্রহন করেন এবং ২০ বছর বয়স পর্যন্ত সেখানেই বসবাস করেন। তিনি অষ্ট্রিয়ার গ্রাজ শহরে মৃত্যুবরণ করেন। কোপেনের পিতামহ পেশায় ছিলেন একজন ডাক্তার। রাশিয়ার স্বাস্থ্যব্যবস্থার উন্নয়নের জন্য জার দ্বিতীয় ক্যাথেরিন যেকজন ডাক্তারকে আমন্ত্রণ জানিয়েছিলেন, তিনি ছিলেন তাদের মধ্যে অন্যতম। পরবর্তীতে কোপেনের দাদা জারের ব্যক্তিগত চিকিৎসক হিসেবে দায়িত্ব পালন করেন। তার পিতা, পিয়ত্তর কোপেন ছিলেন একাধারে বিখ্যাত ভূগোলবিদ এবং প্রাচীন রুশ সংস্কৃতির ইতিহাসবিদ ও নৃতত্ত্ববিদ। এছাড়াও তিনি পশ্চিম ইউরোপের স্লাভিস এবং রুশ বিজ্ঞানীদের মাঝে জ্ঞান বিনিময়ে গুরুত্বপূর্ণ অবদান রাখেন।
কোপেন ক্রিমিয়ার সিমফেরোপোলে তার মাধ্যমিক শিক্ষা জীবন শুরু করেন এবং ১৮৬৪ সালে সেন্ট পিটার্সবার্গে বিশ্ববিদ্যালয়ে উদ্ভিদবিজ্ঞান বিষয়ে অধ্যয়ন শুরু করেন। ১৮৬৭ সালে তিনি হাইডেলবার্গ বিশ্ববিদ্যালয়ে স্থানান্তরিত হন এবং ১৮৭০ সালে লিপজিগ বিশ্ববিদ্যালয়ে উদ্ভিদের বৃদ্ধিতে তাপমাত্রার প্রভাব এই বিষয়ের ওপরে ডক্টরেট গবেষণা ডিফেন্স দেন।
কোপেন পৃথিবীর জলবায়ুর শ্রেণীবিভাগকে প্রথম প্রকাশ করেন ১৯০১ সালে। কয়েকবার সংশোধনের পর এর চূড়ান্ত সংস্করণ প্রকাশিত হয় ১৯৩৬ সালে। তিনি পাঁচটি প্রধান উদ্ভিজ্জ শ্রেনীর সাথে সম্পর্কিত পাঁচটি প্রধান জলবায়ু অঞ্চল চিহ্নিত করেন:
কোপেন আধুনিক আবহাওয়াবিদ্যা এবং জলবায়ু বিজ্ঞানের অন্যতম প্রতিষ্ঠাতা।
টেড বোলি
এডওয়ার্ড হেনরি বোলি (; জন্ম: ৬ জুন, ১৮৯০ - মৃত্যু: ৯ জুলাই, ১৯৭৪) সারের লেদারহেড এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্সের পক্ষাবলম্বন করেন টেড বোলি। দলে তিনি মূলতঃ আক্রমণধর্মী উদ্বোধনী ব্যাটসম্যানের দায়িত্ব পালন করতেন।
প্রথম বিশ্বযুদ্ধের পূর্বে মাত্র এক মৌসুম নিয়মিতভাবে খেলার সুযোগ ঘটে বোলির। ১৯২০ সালে ক্রিকেট পুণরায় শুরু হলে তখন তাঁর বয়স ৩০-এ চলে যায়। কিন্তু পরবর্তী চৌদ্দ বছর ব্যাটহাতে বিশ্বস্ততার পরিচয় দিয়ে নিজ কাউন্টি দলের পক্ষে রানের ফুলঝুরি ছোটান তিনি।
১৯২৭ থেকে ১৯২৯ সাল পর্যন্ত তিন মৌসুম কাউন্টি দলের পক্ষে বিশাল সংখ্যায় রান সংগ্রহ করেন।
৩৯ বছর বয়সে ইংল্যান্ড ক্রিকেট দলের সদস্যরূপে মনোনীত হন। ১৯২৯ সালে দক্ষিণ আফ্রিকার বিপক্ষে দুই টেস্টে অংশগ্রহণের সুযোগ ঘটে তাঁর। পরবর্তী শীত মৌসুমে হ্যারল্ড জিলিগানের নেতৃত্বাধীন এমসিসি দলের অন্যতম সদস্য হিসেবে নিউজিল্যান্ড ও অস্ট্রেলিয়া সফর করেন।
নিউজিল্যান্ডের বিপক্ষে চার টেস্টের সিরিজের তিনটিতে মাঠে নামেন। তন্মধ্যে অকল্যান্ডে ১০৯ রানের মনোরম ইনিংস উপহার দেন তিনি।
সাসেক্সে খেলাকালীন বেশ কিছুসংখ্যক বড় ধরনের জুটি গড়তে অংশ নেন। তন্মধ্যে দুইটি জুটির সংগৃহীত রান অদ্যাবধি কাউন্টি রেকর্ডরূপে টিকে আছে।
১৯২১ সালে নর্দাম্পটনে নর্দাম্পটনশায়ারের বিপক্ষে দ্বিতীয় উইকেট জুটিতে মরিস টেটের সাথে ৩৮৫ রান তুলেন।
১৯২৯ সালে হোভে গ্লুচেস্টারশায়ারের বিপক্ষে অংশ নিয়ে একদিনে অপরাজিত ২৮০ রান করেন। এ সময়ে প্রথম উইকেট জুটিতে জিম পার্কস সিনিয়রকে সাথে নিয়ে ৩৬৮ রান করেন।
সাসেক্সের এই রেকর্ড চার বছর টিকেছিল। পরবর্তীতে জন ল্যাংগ্রিজের সাথে ৪৯০ রান তুলে নতুন রেকর্ডের জন্ম দেন। প্রথম উইকেট জুটিতে ইংল্যান্ডে এটি তৃতীয় সর্বোচ্চ, সর্বকালের চতুর্থ সর্বোচ্চ ও প্রথম-শ্রেণীর ক্রিকেটের যে-কোন উইকেটে অষ্টম সর্বোচ্চ রানের জুটি হিসেবে এটি স্বীকৃত।
হোভে অনুষ্ঠিত মিডলসেক্সের বিপক্ষের ঐ খেলায় বোলি তাঁর ব্যক্তিগত সর্বোচ্চ ২৮৩ রানের ইনিংস খেলেছিলেন।
এছাড়াও বোলি কার্যকরী লেগ স্পিনার হিসেবে দলে প্রভূতঃ ভূমিকা রেখেছেন।
প্রতি মৌসুমেই কমপক্ষে ৫০ উইকেট পেয়েছেন তিনি। ১৯২৮ সালে ৯০ উইকেট লাভের পাশাপাশি ২,৩৫৯ রান তুলেন। ১৯৩০ সালে উইজডেন কর্তৃপক্ষ কর্তৃক বর্ষসেরা ক্রিকেটার মনোনীত হন তিনি।
৯ জুলাই, ১৯৭৪ তারিখে ৮৪ বছর বয়সে তাঁর দেহাবসান ঘটে।
ক্যাডমন
ক্যাডমন (ইংরেজি: Cædmon; উচ্চারণ: ( বা ; আনু. ৬৫৭-৬৮৪ খ্রিস্টাব্দ) হলেন ইংরেজি সাহিত্যের প্রাচীন যুগের এমনসব কবিদের একজন যাদের নাম জানা যায়। তাঁকে ইংরেজি সাহিত্যের অ্যাংলো-স্যাক্সন যুগের মিল্টন নামে অভিহিত করা হয়। প্রাচীন যুগের যে বারোজন কবিকে মধ্যযুগের বিভিন্ন দলিলপত্রে সনাক্ত করা হয়েছে, ক্যাডমন তাদের একজন। তিনি প্রাচীন যুগের মাত্র তিনজন সমসাময়িক কবির একজন, যাদের সংক্ষিপ্ত জীবনী ও কিছু সাহিত্যকর্মের নিদর্শন খুঁজে পাওয়া যায়। "ক্যাডমন্‌স হাইম" বা "ক্যাডমনের ভক্তিগীতি" ক্যাডমনের একমাত্র সাহিত্যকর্ম যা এখনও টিকে আছে। এটি তিনি ঈশ্বরের প্রতি শ্রদ্ধা নিবেদনের উদ্দেশে রচনা করেছিলেন। মাত্র নয় লাইনের ভক্তিগীতিসমৃদ্ধ কবিতাটি ইংরেজি সাহিত্যের প্রাচীন যুগের প্রমাণিত সাহিত্যকর্মগুলোর একটি। জার্মান ভাষার প্রাচীন যুগের যে সাহিত্যকর্মগুলো এখনো টিকে আছে, তাদের মধ্যে প্রাচীনতম সাহিত্যকর্ম হিসেবেও এটি খ্যাত। ১৮৯৮ সালে হুইটবির সেন্ট ম্যারিস চার্চে তার সম্মানে ক্যাডমন্‌স ক্রস স্থাপন করা হয়।
ক্যাডমনের জীবনী ও কর্ম সম্পর্কে একমাত্র মৌলিক তথ্যের উৎস হল বিডের "হিস্তোরিয়া এক্লেসিয়াস্তিকা"। বিডের মতে, ক্যাডমন ছিলেন লে ব্রাদারদের একজন, যিনি খ্রিস্টান সন্ন্যাসীদের মঠ স্ত্রেওন্যাশাল্‌চে (বর্তমান হুইটি অ্যাবি) বাস করতেন এবং তিনি পশুপ্রেমী ছিলেন। এক সন্ধ্যায় যখন অন্য সন্ন্যাসীগণ ভোজন, গানবাজনা ও বীণা বাজানোয় মত্ত ছিলেন, ক্যাডমন অন্য প্রাণিদের নিয়ে ঘুমাতে যান, কারণ তিনি কোন গান জানতেন না। সেন্ট বিড স্পষ্ট করে উল্লেখ করেন যে কীভাবে গীতকে গানে সুর দিতে হয় ক্যাডমনের সেই জ্ঞান ছিল না। ঘুমের মধ্যে তিনি স্বপ্ন দেখেন কেউ তার কাছে এসে তাকে "প্রিন্সিপিয়াম ক্রিয়েচারাম" ("সৃষ্টির শুরু") গাইতে বলেন। প্রথম গাইতে মানা করলেও তিনি পরে স্বর্গ ও মর্ত্যের সৃষ্টিকারী প্রভুর প্রশংসামূলক একটি ছোট কবিতা রচনা করেন।
ভাস ডিফারেন্স
ভাস ডিফারেন্স() (ল্যাটিন: "বহনকারী আধার"; বহুবচন: vasa deferentia), অপর নাম ডাক্টাস ডিফারেন্স () (ল্যাটিন: "বহনকারী নালী"; বহুবচন: ductus deferentes), এটা অনেক মেরুদণ্ডী প্রাণীর পুংজননতন্ত্রের একটা অংশ যা এপিডিডাইমিস থেকে শুক্রাণু বহন করে ইজাকিউলেটরি ডাক্ট বা নিক্ষেপক নালিকায় পৌঁছায়। এটা কুণ্ডলিত হয়ে ইনগুয়িনাল ক্যানালের মধ্য দিয়ে উদরে উত্থিত হয়।এটা ৪৫ সে.মি. দীর্ঘ।
দুটি নালিকা ডান ও বাম এপিডিডাইমিসকে সেমিনাল ভেসিকলের সাথে যুক্ত হয়ে নিক্ষেপক নালী বা ইজাকিউলেটরি ডাক্ট (ejaculatory duct) গঠন করে যার মধ্য দিয়ে বীর্য ও শুক্রাণু বাইরে নিক্ষেপিত হয়। মনুষের ক্ষেত্রে প্রতিটি নালিকা দীর্ঘ, ৩ থেকে ৫  mm ব্যাস বিশিষ্ট হয় এবং এর প্রাচীর মসৃণ মাংসপেশি দিয়ে তৈরি। এর আবরণী কলা হলো স্টেরিওসিলিয়াযুক্ত সিউডোস্ট্রাটিফাইড কলামনার এপিথেলিয়াম।এটা স্পার্মাটিক কর্ডের একটা অংশ।
বিল স্কারসগার্ড
বিল ইস্তেভান গুনার স্কারসগার্ড (জন্ম ৯ আগষ্ট, ১৯৯০) একজন সুইডিশ অভিনেতা এবং মডেল, তিনি "সিম্পল সায়মন", "এলিগেন্ট", "হ্যামলক গ্রুভ" চলচ্চিত্র সমূহে তার বিভিন্ন ভূমিকায় অভিনয়ের জন্য এবং বর্তমানে মুক্তি পাওয়া মার্কিন অতিপ্রাকৃত অধীরতামূলক চলচ্চিত্র "ইট" এ পেনিওয়াইস দ্য ড্যান্সিং ক্লাডন চরিত্রে অভিনয় করার জন্য সবার নিকট পরিচিত।
স্কারসগার্ডের জন্ম, ১৯৯০ সালের ৯ই অাগষ্ট মাসে, সুইডেনের ভেলিংবাইতে পৌরসভায়, তিনি অভিনেতা স্টিলান স্কারসগার্ড এর সন্তান, বিল মূলত তার বাবার প্রথম স্ত্রী "মাই সোন্জা ম্যারি আজেন্স" এর সন্তান। বিলের সাত জন সহোদর রয়েছে, তারা হলেন: আলেকজান্ডার, গুস্তাভ, স্যাম, ভেল্টার, ওসিয়ান, কল্বজর্ণ, এবং ইজা। এদের মধ্যে আলেকজান্ডার, গুস্তাভ, এবং ভেল্টার অভিনেতা। ওসিয়ান এবং কল্বজর্ণ তার সৎ-ভাই, পরবর্তীতে বিলের বাবার সাথে তার মায়ের বিবাহ বিচ্ছেদের পর, তিনি মেগান এভালেটকে বিয়ে করেন, এবং তারা তাদের সন্তান। 
২০১১ সালে স্কারসগার্ড, সুইডিশ চলচ্চিত্র "সিম্পল সায়মন" চলচ্চিত্রটিতে সায়মন নামে মূল ভূমিকায় অভিনয় করার কারণে গুল্ডব্যাগে অ্যওয়ার্ড এর জন্য মনোনীত হন। 
২০১২ সালে ২১ বছর বয়সে, বিল স্কারসগার্ড ইউরোপিয়ান ফিল্ম একাডেমীর স্যুটিং স্টারস অ্যাওয়ার্ড জিতে নেন। 
২০১৪ সালের এপ্রিল মাসে, স্কারসগার্ড পুরুষদের শৈলী এবং পরিশীলন বিষয়ক মার্কিন দ্বিবার্ষিক ম্যাগাজিন "হিরো" এর প্রচ্ছদ পৃষ্ঠায় তার ছবি আর্বিভূত হন, যেটির আলোকচিত্ৰকারী ছিলেন ফরাসী আলোকচিত্ৰকার হেডী স্লিমানে, এই ব্যাপারে তার বাবা সাক্ষাৎকার নেন। 
সাস্করসগার্ড, মার্কিন গোয়েন্দা কল্প-কাহিনীমূলক চলচ্চিত্র "" (২০১৬ সালে মুক্তিপ্রাপ্ত) এ ম্যাথিউ চরিত্র অভিনয় করেন, এটি মূলত তার অভিনীত প্রথম কোন বৃহত্তর মার্কিন চলচ্চিত্র।
স্কারসগার্ড, ২০১৭ সালে মুক্তিপ্রাপ্ত মার্কিন অতিপ্রাকৃত অধীরতামূলক চলচ্চিত্র "ইট" এ পেনিওয়াইস নামক দুর্জন ভূমিকায় অভিনয় করেন। তার এই ভূমিকাটি তার অনুসারীদের দ্বারা প্রশংসায় মুখোরীত হয় এছাড়াও সমালোচকরাও একইরকমভাবে তার ভূমিকাটিকে সাদরে গ্রহন করেন। 
২০১৭ সালের জুলাই মাসে, এক বিবৃতিতে প্রকাশ করা হয় যে, স্কারসগার্ড আসন্ন মার্কিন অধীরতামূলক মনস্তত্ত্বিক টিভি সিরিজ "কেস্টেল রক" এ নিয়মিত কাজ করছেন, সেখানে তিনি একজন একটি অস্বাভাবিক আইনি সমস্যা সংক্রান্ত যুবক চরিত্রে কাজ করছেন।
মোহাম্মদ ছায়েদুল হক
মোহাম্মদ ছায়েদুল হক (৪ মার্চ ১৯৪২ - ১৬ ডিসেম্বর ২০১৭) একজন বাংলাদেশী রাজনীতিবিদ, সংসদ সদস্য, আইনজীবী ও মন্ত্রী।
মোহাম্মদ ছায়েদুল হক ১৯৪২ খিস্টাব্দের ৪ মার্চ ব্রাহ্মণবাড়িয়া জেলার নাসিরনগর উপজেলার পূর্বভাগ গ্রামে জন্ম গ্রহণ করেন। তার পিতার নাম আলহাজ্ব মোহাম্মদ সুন্দর আলী এবং মাতার নাম মেহের চাঁদ বিবি।
মোহাম্মদ ছায়েদুল হক ১৯৬৮ খ্রিস্টাব্দে অর্থনীতিতে এম এ ও ১৯৭০ খ্রিস্টাব্দে ঢাকা বিশ্ববিদ্যালয় থেকে এলএলবি পাস করেন।
ঢাকা বিশ্ববিদ্যালয় থেকে আইনে স্নাতক ডিগ্রি অর্জনের পর তিনি সুপ্রিম কোর্টে আইনজীবী পেশায় যুক্ত ছিলেন।
মোহাম্মদ ছায়েদুল হক ছাত্রজীবনে বাংলাদেশ ছাত্রলীগের মাধ্যমে আওয়ামী লীগের রাজনীতিতে পর্দাপণ করেন। ১৯৬৫-৬৬ খ্রিস্টাব্দে ব্রাহ্মণবাড়িয়া সরকারি কলেজ ছাত্র সংসদে ছাত্রলীগের প্যানেলে ভিপি নিবার্চিত হন। তিনি বঙ্গবন্ধুর ঘনিষ্ঠ সহচর ছিলেন এবং ১৯৬৬ খ্রিস্টাব্দে বঙ্গবন্ধু শেখ মুজিবুর রহমানের ছয় দফা আন্দোলনে সক্রিয় ভূমিকা পালন করেন। তিনি ১৯৭১ খ্রিস্টাবে স্বাধীনতা যুদ্ধে অংশগ্রহণ করেন এবং ১৯৭৩ খ্রিস্টাব্দে প্রথমবারের মতো নাসিরনগর আসন (ব্রাহ্মণবাড়িয়া-১) থেকে বাংলাদেশ আওয়ামী লীগের হয়ে সংসদ সদস্য নির্বাচিত হন। পরবর্তীতে নাসিরনগর আসন থেকে সপ্তম, অষ্টম, নবম ও দশম সংসদের সংসদ সদস্য নির্বাচিত হন। ২০১৪ খ্রিস্টাব্দে তিনি মৎস্য ও প্রাণিসম্পদ মন্ত্রণালয়ের দায়িত্ব পান। শেষ জীবনে তিনি ব্রাহ্মণবাড়িয়ায় জেলা আওয়ামী লীগের উপদেষ্টা ছিলেন।
আওয়ামী লীগ সরকারের মৎস্য ও প্রাণিসম্পদ দপ্তরের মন্ত্রী থাকাকালে ২০১৭ সালের ১৬ ডিসেম্বর সকাল সাড়ে ৮টায় বঙ্গবন্ধু শেখ মুজিব মেডিকেল বিশ্ববিদ্যালয়ে চিকিৎসাধীন অবস্থায় তার মৃত্যু হয়।
নারকেল ধর্ম
নারকেল ধর্ম (ভিয়েতনামী: "Đạo Dừa" বা "Hòa sơn Tôn giáo") একটি ধর্ম যা এখন আর পালিত হয় না। ১৯৬৩ সালে দক্ষিণ ভিয়েতনাম এর "নারকেল রাজত্বে" এটা প্রতিষ্ঠা লাভ করে। কিছু বৌদ্ধ ও ক্রিশ্চান বিশ্বাসের সংগে প্রতিষ্ঠাতা ভিয়েতনামী স্কলার গুয়েন থান নাম এর শিক্ষার উপর ভিত্তি করে ধর্মটি প্রতিষ্ঠিত। ১৯৭৫ সালে ভিয়েতনাম সরকার ধর্মটিকে নিষিদ্ধ করে। ধর্মটিতে সর্বোচ্চ চার হাজার অনুসারী ছিলো।
নারকেল ধর্ম অনুসারীদের শুধুমাত্র নারকেল এবং নারকেল দুধ খেতে উৎসাহ দিতো। এই ধর্মের সন্যাসীগণের নয়জন স্ত্রী রাখার অধিকার ছিলো।
১৯৬৩ সালের ভিয়েতনামি পন্ডিত গুয়েন থান নাম নারকেল ধর্ম প্রতিষ্ঠা করেন। তিনি নারকেল সন্ন্যাসী হিজ কোকোনাটশিপ, বিজয়ের নবী, এবং আংকেল হেই (১৯০৯-১৯৯০) নামে পরিচিত ছিলেন। ফরাসি বিশ্ববিদ্যালয়ে পড়াশোনা করা  নাম দক্ষিণ ভিয়েতনামের বেন ত্রে প্রদেশের নারকেল রাজত্বে একটি ভাসমান প্যাগোডা নির্মাণ করেন। দাবী করা হয়ে থাকে নাম তিন বছর শুধুমাত্র নারিকেল খেয়ে ছিলেন এবং এই সময়ে তিনি একটা ছোট পাথরের উপর বসে ধ্যান করেন। নাম ১৯৭১ সালের দক্ষিণ ভিয়েতনামের রাষ্ট্রপতি নির্বাচনে একজন প্রার্থী ছিলেন। নির্বাচনে হেরে গিয়ে তিনি নারিকেল রাজ্যে ফিরে যান। পাগলাটে ব্যবহার সত্ত্বেও সাইগন সরকার তাকে শ্রদ্ধা করতো এবং ধর্মের মানুষ বলে অভিহিত করতো। নাম সর্বদা গলায় ক্রুশকাঠ ঝুলিয়ে রাখতেন এবং বৌদ্ধদের মত আলখাল্লা পরতেন।
বিশ্বব্যাপী নারিকেল ধর্মের চারহাজার সমর্থক ছিলো। উল্লেখযোগ্য অনুসারীদের মধ্যে ছিলেন আমেরিকান উপন্যাসিক জন স্টেইনবেকের পুত্র জন স্টেইনবেক ফোর। ১৯৭৫ সালে ভিয়েতনাম সরকার নারকেল ধর্মকে নিষিদ্ধ ঘোষণা করে।
বিজ্ঞান ও প্রযুক্তিতে স্বাধীনতা পুরস্কার
বিজ্ঞান ও প্রযুক্তিতে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বিজ্ঞান ও প্রযুক্তি ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রীপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই মরহুম ড. মোকাররম হোসেন খোন্দকারকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
ওয়াজাহাতুল্লাহ ওয়াস্তি
ওয়াজাহাতুল্লাহ ওয়াস্তি (উর্দু: وجاہت اللہ واسطی; জন্ম: ১১ নভেম্বর, ১৯৭৪) পেশাওয়ারে জন্মগ্রহণকারী সাবেক পাকিস্তানী আন্তর্জাতিক ক্রিকেটার। বর্তমানে পিসিবির সদস্যের দায়িত্ব পালন করছেন। পাকিস্তান ক্রিকেট দলের অন্যতম সদস্য ছিলেন তিনি। দলে তিনি মূলতঃ ব্যাটসম্যানের দায়িত্ব পালন করতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করতেন।
ফেব্রুয়ারি, ১৯৯৯ থেকে মে, ২০০০ সালের মধ্যে ছয়টি টেস্ট খেলায় অংশগ্রহণের সুযোগ ঘটে তার। তবে, দূর্বল ক্রীড়াশৈলীর কারণে তাকে বেশ সমালোচনার মুখোমুখি হতে হয়।
১৯৯৯ সালের ক্রিকেট বিশ্বকাপে পাকিস্তান দলের অন্যতম সদস্যরূপে মনোনীত হন। বেশ ধ্রুপদী ঘরানায় ও স্ট্রোকে পরিপূর্ণ অবস্থায় নিউজিল্যান্ডের বিপক্ষে ৮৪ রানের মূল্যবান ইনিংস খেলেন। ঐ খেলায় পাকিস্তান নয় উইকেটের ব্যবধানে জয়ী হয়েছিল। এ রান তুলতে তাকে ১২৩ বল মোকাবেলা করতে হয়। তার ইনিংসটিতে ১০টি বাউন্ডারি ও একটি ছক্কার মার ছিল।
মে, ২০০০ সালের পর আন্তর্জাতিক ক্রিকেট অঙ্গনে তার পদচারণা লক্ষ্য করা যায়নি।
বর্তমানে তিনি পাকিস্তানের দল নির্বাচকমণ্ডলীর সদস্যরূপে কাজ করছেন।
গাই হুইটল
গাই জেমস হুইটল (; জন্ম: ৫ সেপ্টেম্বর, ১৯৭২) রোডেশিয়ার চিপিঞ্জে এলাকায় জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের পক্ষে ৪৬ টেস্ট ও ১৪৭টি একদিনের আন্তর্জাতিকে অংশ নেয়ার সুযোগ পান। এছাড়াও আন্তর্জাতিক ক্রিকেটে জিম্বাবুয়ের ওডিআই দলকে চার খেলায় নেতৃত্ব দিয়েছেন গাই হুইটল। ঘরোয়া প্রথম-শ্রেণীর ক্রিকেটে মাতাবেলেল্যান্ড ও মনিকাল্যান্ডের প্রতিনিধিত্ব করেছেন। মূলতঃ তিনি অল-রাউন্ডারের দায়িত্ব পালন করেছেন। ডানহাতি আক্রমণাত্মক মাঝারীসারির ব্যাটসম্যান ও কার্যকরী ডানহাতি মিডিয়াম পেস বোলার ছিলেন তিনি।
তার কাকাতো ভাই এআর হুইটল জিম্বাবুয়ের পক্ষে আন্তর্জাতিক ক্রিকেটে অংশ নিয়েছেন।
১৬ বছর বয়সে জাতীয় পর্যায়ের বিদ্যালয় দলে খেলার জন্য মনোনীত হন গাই হুইটল। এ দলটির সদস্যরূপে ১৯৮৯ ও ১৯৯০ সালে যথাক্রমে নিউজিল্যান্ড ও ইংল্যান্ড সফরে যান। দলটিকে প্রশিক্ষণ দিয়েছিলেন জিম্বাবুয়ের সাবেক অধিনায়ক ডেভিড হটন। ঐ সফরগুলোয় দলটি অপরাজিত অবস্থায় দেশে ফেরে।
জিম্বাবুয়ে স্কুলসের সদস্য হিসেবে লোগান কাপে হারারে সেন্ট্রাল দলের বিপক্ষে সেঞ্চুরি করেন। তবে ঐ সময়ে প্রতিযোগিতাটি প্রথম-শ্রেণীর মর্যাদা লাভ করেনি। ১৮ বছর বয়সে ইয়ং জিম্বাবুয়ে দলের সদস্যরূপে প্রথম-শ্রেণীর ক্রিকেটে অভিষেক ঘটে তার। ওরচেস্টারশায়ারের বিপক্ষে প্রথম খেলেন ও ব্যাট হাতে ইনিংসের গোড়াপত্তন ঘটান। সফরকারী কাউন্টি দলের বিপক্ষে রুখে দাঁড়ানোর কৃতিত্বস্বরূপ ১৯৯৩ মৌসুমে ইংল্যান্ড সফরের জন্য জিম্বাবুয়ের সদস্য হিসেবে অন্তর্ভূক্তি ঘটে তার। তবে ইংল্যান্ডে কোন খেলায় অংশগ্রহণের সুযোগ ঘটেনি তার। পাকিস্তান সফরে যাবার ফলে তার টেস্ট অভিষেক হবার সুযোগ ঘটে।
১ ডিসেম্বর, ১৯৯৩ তারখে ডিফেন্স হাউজিং অথরিটি স্টেডিয়ামে স্বাগতিক পাকিস্তানের বিপক্ষে টেস্ট অভিষেক ঘটে গাই হুইটলের। ঐ টেস্টে জিম্বাবুয়ে দল ১৩১ রানের ব্যবধানে পরাজিত হয়। খেলায় হুইটল ৩৩ রানের ইনিংস খেলেন ও বাসিত আলীর উইকেট লাভে সক্ষম হন। বৃহৎ অঙ্কের ইনিংস খেলার জন্য তাকে খুব বেশীদিন অপেক্ষা করতে হয়নি। নিজস্ব ষষ্ঠ টেস্টে তিনি তার প্রথম সেঞ্চুরির সন্ধান পান। ফেব্রুয়ারি, ১৯৯৫ সালে সফরকারী পাকিস্তানের বিপক্ষে অপরাজিত ১১৩ রানের ইনিংস খেলেন। এরফলে পাকিস্তান দলের বিপক্ষে জিম্বাবুয়ে দলের ইতিহাসের প্রথম টেস্ট জয়ের সাথে নিজেকে সম্পৃক্ত ঘটান।
দুই বছর পর কুইন্স স্পোর্টস ক্লাবে সফরকারী নিউজিল্যান্ডের বিপক্ষে অপরাজিত ২০৩ রান তুলে রেকর্ড বইয়ে নাম লেখান। দ্বি-শতক রানের জন্য দলের ১১ নম্বর ব্যাটসম্যান এভারটন মাতাম্বানাদজো তাকে প্রভূতঃ সহায়তা করেন। স্লিপ অঞ্চল দিয়ে বাউন্ডারি মেরে তিনি এ কৃতিত্ব অর্জন করেন।
সেপ্টেম্বর, ২০০২ সালে একই প্রতিপক্ষের বিপক্ষে অল্পের জন্য দ্বি-শতক রানের ইনিংস খেলা থেকে বঞ্চিত হন। বিতর্কিত ঘটনায় তিনি অপরাজিত ১৮৮* রান নিয়ে প্যাভিলিয়নে ফেরৎ যেতে বাধ্য হন। ডিওন ন্যাশের বলে দুই রান সংগ্রহের জন্য চেষ্টা চালান ও শেষ ব্যাটসম্যান পমি এমবাঙ্গা রান আউটের শিকার হন।
তার খেলোয়াড়ী জীবনে কোন পাঁচ-উইকেট লাভের ঘটনা নেই। তবে জিম্বাবুয়ের টেস্ট ক্রিকেটে পঞ্চাশেরও অধিক উইকেট পেয়েছেন তিনি। ইংল্যান্ডের বিপক্ষে নিজস্ব সেরা বোলিং পরিসংখ্যান গড়েন ৪/১৮।
তিনটি বিশ্বকাপে অংশ নেয়ার সুযোগ পেয়েছেন তিনি। তন্মধ্যে, ১৯৯৯ সালের ক্রিকেট বিশ্বকাপে জিম্বাবুয়েকে সুপার সিক্সে উত্তরণ ঘটান তিনি।
মার্চ, ২০০৩ সালে সকল স্তরের ক্রিকেট থেকে অবসরের ঘোষণা দেন তিনি। এরফলে পারিবারিক ব্যবসায় মনোনিবেশ ঘটাতে তার বেশ সহায়ক হবে। এছাড়াও জিম্বাবুয়েতে পেশাদার শিকারী হিসেবেও পরিচিতি রয়েছে তার।
সেপ্টেম্বর, ২০১৩ সালে গণমাধ্যমে প্রকাশ পায় যে, হুইটলের হিউমানি লজের বিছানার নিচে ৮ ফুট লম্বা কুমির মাত্র ইঞ্চিখানেক ব্যবধানে অবস্থান করছিল।
রিচার্ড হ্যারিস (দ্ব্যর্থতা নিরসন)
রিচার্ড হ্যারিস (১৯৩০-২০০২) একজন আইরিশ অভিনেতা, গায়ক, নাটকীয় প্রযোজক, চলচ্চিত্র পরিচালক এবং লেখক ছিলেন।
রিচার্ড হ্যারিস উল্লেখ করতে পারে:
নির্মিত পরিবেশ
সামাজিক বিজ্ঞানে নির্মিত পরিবেশ শব্দটি দ্বারা মানবসৃষ্ট পরিবেশকে বোঝায় যা মানবীয় কার্যকলাপের বিন্যাস প্রদান করে, যার মাপনী ভবন হতে পার্ক পর্যন্ত বিন্যস্ত। একে মানব-নির্মিত স্থান হিসেবে সংজ্ঞায়িত করা হয়, যেখানে মানুষ বসবাস করে, কাজকর্ম করে এবং দিন থেকে দিনে বিনোদন লাভ করে। "মানুষ দ্বারা সৃষ্ট বা সংস্কারকৃত বিভিন্ন এলাকা বা স্থান যেমনঃ ভবন, পার্ক, যোগাযোগ ব্যবস্থা প্রভৃতি নির্মিত পরিবেশের অন্তর্ভুক্ত"। সাম্প্রতিক বছরগুলোতে জনস্বাস্থ্য বিষয়ক গবেষণা "নির্মিত পরিবেশ" সংক্রান্ত ধারণাকে সম্প্রসারিত করেছে; যেখানে, স্বাথ্যকর খাদ্য গ্রহনের ক্ষমতা, কমিউনিটি গার্ডেন, মানসিক স্বাস্থ্য,"হাটার উপযোগী পরিবেশ" এবং "সাইকেল চালানোর উপযোগী পরিবেশের" ধারনা অন্তর্ভুক্ত হয়েছে।
মারিয়োঁ কোতিয়ার গৃহীত পুরস্কার ও মনোনয়ন তালিকা
মারিয়োঁ কোতিয়ার হলেন একজন ফরাসি অভিনেত্রী। তিনি একবার করে একাডেমি পুরস্কার, বাফটা পুরস্কার, গোল্ডেন গ্লোব পুরস্কার, দুইবার সিজার পুরস্কার, এবং একবার করে লুমিয়ে পুরস্কার ও ইউরোপিয়ান ফিল্ম পুরস্কার লাভ করেন। নিচে তার গৃহীত পুরস্কার ও মনোনয়ন তালিকা দেওয়া হলঃ
জুড়ওয়া ২
জুড়ওয়া ২ হলো ডেভিড ধবন দ্বারা পরিচালিত ভারতীয় হিন্দি ভাষার অ্যাকশন-কমেডি চলচ্চিত্র। এই চলচ্চিত্রের প্রধান ভূমিকায় বরুণ ধবন "রাজা" এবং "প্রেম" নামে দুই যমজ ভাইয়ের চরিত্রে অভিনয় করেছেন, যেখানে তার বিপরীতে রয়েছেন জ্যাকুলিন ফার্নান্দেজ এবং তাপসী পান্নু। এই চলচ্চিত্রটি প্রযোজনা করেছে নাদিয়াদওয়ালা গ্র্যান্ডসন এন্টারটেইনমেন্ট। এই চলচ্চিত্রটি ২০১৭ সালের ২৯ সেপ্টেম্বর মুক্তি পেয়েছে। বরুণ ধবন এই চলচ্চিত্রটিকে "জুড়ওয়া"র "রিবুট" অর্থাৎ 'নতুন করে শুরু' বলে আখ্যায়িত করেছেন। তিনি আরো বলেন, "আমি এই চলচ্চিত্রে নতুন করে লিপি লিখিনি। এই চলচ্চিত্রে জুড়ওয়া থেকে প্রায় ৮-১০ চিত্রনাট্য ছিল যেগুলোতে আমি অভিনয় করতে খুবই পছন্দ করি এবং এরই জন্য আমি এই চলচ্চিত্রটিতে অভিনয় করেছি।"
নারীদের যৌন উত্তেজনা উঠার ক্ষেত্রে সমস্যা
নারীদের যৌন উত্তেজনা উঠার ক্ষেত্রে সমস্যা বা ফিমেল সেক্সুয়াল এ্যারাওজাল ডিসঅর্ডার হচ্ছে নারীদের সঙ্গী (অপর একজন নারী বা পুরুষ) দের সাথে দৈহিক মিলন যোনিতে কোনো উত্তেজনা না আসা বা কোনো পুলক লাভ না করা। এর কারণ হিসেবে অনেক কিছু থাকতে পারে যেমন রক্ষণশীল মন-মানসিকতা, যৌনতাকে ঘৃণা করা, সঙ্গীর শরীর পছন্দ না হওয়া কিংবা জীবনের অন্য কোনো বিষণ্ণতা বা হতাশা থেকেও যৌন উত্তেজনা না উঠতে পারে। তাছাড়া কোনো মানসিক রোগ থেকে থাকলেও নারীদের যৌন উত্তেজনা উঠতে সমস্যা হতে পারে।
সুনির্দিষ্টভাবে নারীদের এই সমস্যাটা বলা না গেলেও নিম্নলিখিত কারণগুলো মৌলিকঃ
মামা ভাগ্নে পাহাড়
মামা ভাগনে পাহাড় হল বীরভূম জেলার একমাত্র পাহাড়। এটি ছোট নাগপুর মালভূমির অন্তিম পূর্ব ভাগে অবস্থিত দুবরাজপুর শহরের নিকট অবস্থিত। এই পাহাড়টি মূলত 'গ্রানাইট' শিলা দ্বারা গঠিত। মামা ভাগ্নে পাহাড় বর্তমানে একটি পর্যটনের জায়গা হিসেবে সুবিদিত।
এই পাহাড়ের আশে পাশে কোথাও পাহাড় বা টিলা না থাকলেও ব্যতিক্রমী ভাবে এই বিক্ষিপ্ত অনুচ্চ টিলা ও প্রস্তরররাজি বহু পুরাণকথার জন্ম দিয়েছে। রাম যখন সীতা উদ্ধারে লঙ্কা যাত্রা করেন তখন হিমালয় থেকে সেতু বন্ধের পাথর রথে করে আনা হচ্ছিল। সেসময় কিছু পাথর পড়ে 'মামা ভাগনে' পাহাড়ের সৃষ্টি এরকম কিংবদন্তী প্রচলিত আছে। অপর একটি পৌরাণিক সূত্রে জামা যায় দেবতা বিশ্বকর্মা মহাদেব শিববের আদেশে দ্বিতীয় কাশী নির্মান করছিলেন এক রাত্রির মধ্যে। সেই সময় পড়ে যাওয়া পাথর থেকেই সৃষ্টি হয় মামা ভাগনে পাহাড়।
মামা ভাগনে পাহাড়, পাহাড়ের ওপর পাহাড়েশ্বর শ্মশানকালীমন্দির ও নিকটবর্তী হেতমপুর রাজবাড়ি কে কেন্দ্র করে বীরভূম গুরুত্বপূর্ণ পর্যটন কেন্দ্র গড়ে উঠেছে। এই অঞ্চলে সত্যজিৎ রায়ের অভিযান (চলচ্চিত্র), গুপী গাইন বাঘা বাইন ও সন্দীপ রায়ের সন্দীপ রায়ের রবার্টসনের রুবি, গোঁসাইপুর সরগরম ইত্যাদি ছবির চলচ্চিত্রায়ন হয়েছে।
জেইডেন লিবারের
জেইডেন উইজলি লিবারের (জন্ম জানুয়ারী, ৪ ২০০৩) একজন মার্কিন অভিনেতা। তিনি ২০১৭ সালে মুক্তিপ্রাপ্ত মার্কিন অতিপ্রাকৃত অধীরতামূলক চলচ্চিত্র "ইট" এ বিল ড্যানব্রুগ চরিত্রে অভিনয় করার জন্য, এবং মূল চরিত্রে অভিনয় করা চলচ্চিত্র সমূহ :"সেন্ট.ভিনসেন্ট", এ অলিভার ব্রণস্টেইন, "মিডনাইট স্পেশাল", এ এল্টন মেয়ার, "দ্য কনফারমেশন", এ এন্থনি চরিত্রে, আর "দ্য বুক অব হেনরী", এ হেনরী কার্পেন্টার হিসেবে অভিনয় করার জন্য সবার নিকট পরিচিত।
তিনি এন্জেলা মার্টেল এবং মার্কিন কার্যনির্বাহী) শেফ (প্রধান পাচক) ওয়েস লিবারের দম্পতির সন্তান।
কারবি
কারবি একটি কাল্পনিক চরিত্র এবং নাইট্নো এবং এইচএএল ল্যাবরেটরির মালিকানাধীন কির্বি সিরিজের ভিডিও গেমের নামকরণকারী চরিত্র। নিন্দোদের সবচেয়ে বিখ্যাত এবং পরিচিত আইকনগুলির মধ্যে একটি হিসাবে, কিব্বি এর গোল উপস্থিতি এবং তার শত্রুদের ক্ষমতা কপি করার ক্ষমতা তাকে ভিডিও গেমসের মধ্যে একটি সুপরিচিত ব্যক্তিত্ব করেছে, যা ক্রমাগতভাবে সবচেয়ে প্রতিভাবান ভিডিও গেম অক্ষরগুলির একটি হিসাবে স্থান করে নিয়েছে। তিনি প্রথমে 1992 সালে কারবি এর ড্রিম ল্যান্ড ফর গেম বয়ে হাজির হন। মূলত একটি স্থানধারক, মাসাহিরো সাকুরাই 19 বছর বয়সে গেমসের প্রথম দিকের উন্নয়নের জন্য, তিনি তখন থেকেই ২0 টিরও বেশি গেমসে অভিনয় করেছিলেন, যা স্টেশন প্ল্যাটফর্ম থেকে ধাঁধা, দৌড় এবং এমনকি পিনবলের সাথেও সংযুক্ত ছিল এবং এটি একটি বিশেষ বৈশিষ্ট্য সব মহাশূন্য ব্রাস গেমস মধ্যে খেলাযোগ্য যোদ্ধা। তিনি তার নিজের এনিমে এবং মংকার সিরিজে অভিনয় করেছেন। তার সবচেয়ে সাম্প্রতিক চেহারাটি হল "কিবারের ব্লোওয়াট ব্লাস্ট", নিন্টেনডো 3D এস 1999 সাল থেকে, তিনি মিকিকো ওম্মোটো দ্বারা উচ্চারিত হয়েছে।
কিরবি বস্তু এবং প্রাণীকে তাদের ক্ষমতার অধিকারী করার পাশাপাশি তার শরীরকে প্রসারিত করে তোলার সামর্থ্যের ক্ষমতা সম্পর্কে সুপরিচিত। তিনি এইসব ক্ষমতা ব্যবহার করে বিভিন্ন দেশকে উদ্ধার করেন যেমন পপ স্টারের হোম ওয়ার্ল্ড, মন্দ বাহিনী এবং প্রতিপক্ষের যেমন ডার্ক ম্যাটার বা নাইটমারে। এই ইভেন্টে প্রায়ই তিনি তার প্রতিদ্বন্দ্বী, নিখুঁত রাজা ডেডেডে এবং রহস্যময় মেটা নাইট দিয়ে পথ অতিক্রম করেন, যদিও মেটা নাটকে একটি হিরো হিসেবে পাওয়া যেতে পারে, খেলার উপর নির্ভর করে কিব্লিকে সর্বকালের সর্বশ্রেষ্ঠ ভিডিও গেম হিরো হিসাবে বর্ণনা করা হয়েছে। [যার দ্বারা?] কার্যত তার সমস্ত উপস্থিতিগুলির মধ্যে, কিবারিকে হাস্যকর, নির্দোষ এবং খাদ্য-প্রেমিক হিসাবে চিত্রিত করা হয়েছে কিন্তু বিপদের মুখোমুখি হয়ে নির্ভীক, সাহসী ও চতুর ।
মোহাম্মদপুর উচ্চ বিদ্যালয়, তানোর
মোহাম্মদপুর উচ্চ বিদ্যালয় বাংলাদেশের একটি মাধ্যমিক পর্যায়ের শিক্ষা প্রতিষ্ঠান। এটি রাজশাহী বিভাগের তানোর থানার পাঁচন্দর ইউনিয়নে অবস্থিত।
বিদ্যালয় এর ২ টি পাকা ভবন সহ একটি কাঁচা ভবন রয়েছে। বিদ্যালয়টির সামনে শিক্ষার্থীদের জন্য খেলার মাঠ রয়েছে।
এখানে এক শিফট এ ৬ষ্ঠ থেকে দশম শ্রেণি পর্যন্ত পাঠদান এর ব্যবস্থা আছে।
লা ভি অঁ রোজ (চলচ্চিত্র)
লা ভি অঁ রোজ (; আক্ষরিক অনুবাদ: পাটকিলে জীবন; অন্য নাম: ) হল ফরাসি গায়িকা এদিত পিয়াফের জীবনীনির্ভর ফরাসি সঙ্গীতধর্মী নাট্য চলচ্চিত্র। ছবিটির চিত্রনাট্য লিখেছেন এবং পরিচালনা করেছেন অলিভিয়ার দাহান। এতে পিয়াফের ভূমিকায় অভিনয় করেন মারিয়োঁ কোতিয়ার।
কোতিয়ার এই চলচ্চিত্রের অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার জয় লাভ করেন, যা ফরাসি ভাষার চলচ্চিত্রের ভূমিকার জন্য প্রদত্ত প্রথম অভিনয়ের পুরস্কার। এছাড়া তিনি শ্রেষ্ঠ অভিনেত্রীর জন্য বাফটা পুরস্কার, গোল্ডেন গ্লোব পুরস্কার, এবং সিজার পুরস্কার লাভ করেন। চলচ্চিত্রটি শ্রেষ্ঠ রূপসজ্জার জন্য একাডেমি পুরস্কার, শ্রেষ্ঠ রূপসজ্জা, পোশাক পরিকল্পনা এবং সঙ্গীতের জন্য বাফটা পুরস্কার এবং পাঁচটি বিভাগে সিজার পুরস্কার জয় লাভ করে।পরিচালক অলিভিয়ার দাহান এই চলচ্চিত্রে ফরাসি গায়িকা এদিত পিয়াফের ভূমিকায় অভিনয়ের জন্য কোতিয়ারকে নির্বাচন করেন। কোতিয়ারের সাথে তখনও তার সাক্ষাৎ হয় ন। তিনি পিয়াফ ও কোতিয়ারের চোখের মধ্যে সাদৃশ্য খুঁজে পান। প্রযোজক অ্যালাইন গোল্ডম্যান এই প্রস্তাব গ্রহণ করেন এবং তাকে সমর্থন দেন, যদিও পরিবেশক টিএফএম কোতিয়ার লাভজনক অভিনেত্রী ছিল না বলে অর্থ লগ্নি কমিয়ে দেয়।
"লা ভি অঁ রোজ" চলচ্চিত্রের সঙ্গীত পরিচালনা করেছেন ক্রিস্টোফার গানিং।
ছবিটি প্রেক্ষাগৃহে মুক্তির পর বিশ্বব্যাপী ৮৬,২৭৪,৭৯৩ মার্কিন ডলার আয় করে, যার ১০,৩০১,৭০৬ আসে যুক্তরাষ্ট্র ও কানাডা থেকে এবং ৭৫,৯৭৩,০৮৭ আসে অন্যান্য দেশ থেকে। ফ্রাঙ্কোফোন দেশসমূহে, অর্থাৎ ফ্রান্স, আলজেরিয়া, মোনাকো, মরক্কো ও তিউনেশিয়ায় ছবিটি মোট ৪২,৬৫১,৩৩৪ মার্কিন ডলার আয় করে।
চলচ্চিত্রটি ১৯৮০ সালের পর যুক্তরাষ্ট্রে তৃতীয় সর্বোচ্চ আয়কারী ফরাসি ভাষার চলচ্চিত্র। "অ্যামেলি" (২০০১) ও "লে পাক্তে দে লোপ্স" (২০০১) এর পরেই এই ছবির অবস্থান।
চলচ্চিত্রটি সমালোচকদের কাছ থেকে ইতিবাচক প্রতিক্রিয়া লাভ করে। পর্যালোচনা ভিত্তিক ওয়েবসাইট রটেন টম্যাটোস-এ ১৪৯টি পর্যালোচনার ভিত্তিতে ছবিটির রেটিং ৭৪%। কোতিয়ার তার অভিনয়ের জন্য বিপুল প্রশংসা লাভ করেন এবং শ্রেষ্ঠ অভিনেত্রীর জন্য একাডেমি পুরস্কার অর্জন করেন। "দ্য নিউ ইয়র্ক টাইমস"-এর সমালোচক এ. ও. স্কট চলচ্চিত্রটি পছন্দ করেন নি, কিন্তু কোতিয়ারের প্রশংসা করে বলেন, "কোতিয়ার তার চরিত্রের জন্য যে দায়িত্ববোধ ও নিষ্ঠুরতা নিয়ে এসেছেন তার প্রশংসা না করে উপায় নেই।" "লস অ্যাঞ্জেলেস টাইমস"-এর কারিনো চোকানো বলেন, "মারিয়োঁ কোতিয়ার একজন অশান্ত গায়িকা চরিত্রে আশ্চর্য রকমের অভিনয় করেছেন" এবং "আরিজোনা রিপাবলিক"-এর রিচার্ড নিলসেন আরও একধাপ এগিয়ে ছিলেন এবং বলেন, "ভোটিংয়ের প্রয়োজন নেই। মারিয়োঁ কোতিয়ারকে অস্কার দিয়ে দেন। "লা ভি অঁ রোজ" এ এদিত পিয়াফ চরিত্রে তার অভিনয় ছিল খুবই বিস্ময়কর, যা আমি কয়েক বছরের মধ্যে দেখি নি।"
"দ্য গার্ডিয়ান"-এর সমালোচক মার্ক কেরমোড কম উচ্ছ্বসিত ছিলেন এবং মনে করেন প্রশংসা করার যেমন অনেক কিছু আছে, তেমনি এতে সমালোচনার দিকও রয়েছে। কেরমোড ছবিটির পাণ্ডুলিপিতে বুদ্ধিদীপ্ত অনুপ্রেরণা ছিল এবং কোতিয়ার "কামিকাজ-স্টাইল"-এ তার ভূমিকা পালন করেন বলে একমত হন, কিন্তু ছবিটির কাঠামো ও বর্ণনাশৈলীর দুর্বলতা খুঁজে পান।
জিরি খলিল মীর আদর্শ উচ্চ বিদ্যালয়
জিরি খলিল মীর আদর্শ উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার পটিয়া উপজেলার জিরি ইউনিয়নে অবস্থিত।
১৯৮১ সালে এলাকার শিক্ষানুরাগী ব্যক্তিত্ব জনাব আলহাজ্ব খলিলুর রহমান ও তাঁর ঘনিষ্ঠ বন্ধু জনাব আলহাজ্ব মীর আহমদ সওদাগর এ বিদ্যালয় প্রতিষ্ঠা করেন। পরবর্তীতে এলাকার শিক্ষা বিস্তারের লক্ষ্যে স্থানীয় আরও দানশীল ব্যক্তিবর্গ এ বিদ্যালয়ের উন্নয়নে এগিয়ে আসেন।
বিদ্যালয় পরিচালনার জন্য জনাব আলহাজ্ব মীর আহমদ সওদাগরকে সভাপতি করে ১২ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ আব্দুল হান্নান। এছাড়া আরো অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ৯ শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৬৮%।
মালিয়ারা-মহিরা-মহিরা হিখাইন উচ্চ বিদ্যালয়
মালিয়ারা-মহিরা-মহিরা হিখাইন উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার পটিয়া উপজেলার জিরি ইউনিয়নে অবস্থিত।
মালিয়ারা, মহিরা ও মহিরা হিখাইন এই তিন গ্রামের কতিপয় যুব সম্প্রদায়ের অক্লান্ত পরিশ্রমে ও এলাকাবাসীর সহযোগিতায় ১৯৮৬ সালের ২৩ জানুয়ারী এই বিদ্যালয় প্রতিষ্ঠিত হয়। গ্রামত্রয়ের নামানুসারে বিদ্যালয়ের নামকরণ করা হয়।
বিদ্যালয় পরিচালনার জন্য বাবু দেবব্রত দাশকে সভাপতি করে ১২ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক বাবু সুভাষ চন্দ্র মহাজন। এছাড়া আরো অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে সাড়ে ৬ শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৮৫%।